שואה (סרט)

שואה (במקור: Shoah) הוא סרט תיעודי על השואה משנת 1985. אורכו כתשע שעות, והוא בוים על ידי קלוד לנצמן, שעבד על הפקתו במשך 12 שנים. על אף שהסרט מסווג בהתאם למוסכמות כסרט תיעודי, לנצמן עצמו לא שייך אותו לז'אנר זה, משום שבניגוד לסרטים תיעודיים אחרים, הסרט הזה אינו מתעד מצבים היסטוריים שקרו בעבר. במקום זאת הוא כולל בתוכו ראיונות עם אנשים, אשר היו מעורבים באופן מסוים בשואה, ומבקר באתרים הקשורים לשואה.

תמצית הסרט
אף על פי שמבנהו רופף, עיקר הסרט מתייחס לארבעה נושאים: חלמנו, שם השתמשו לראשונה במשאיות גז כנשק להשמדת יהודים; מחנות ההשמדה טרבלינקה ואושוויץ; וגטו ורשה עם עדויות מניצולים, עדי ראייה ונאצים.

הקטעים על טרבלינקה כוללים עדויות של ריצ'רד גלזר, אסיר במחנה, וראיון נדיר עם קצין פלוגת האס אס, פרנץ סוכומל, בו חשף פרטים מורכבים על תאי הגזים. סוכומל הסכים לספר ללנצמן פרטי רקע על תאי הגזים בעילום שם; אך לנצמן צילם את הראיון בחשאי, על ידי הסתרת מצלמה.

את העדויות על מחנה ההשמדה אושוויץ מסרו רודולף ורבה, שנמלט ממחנה ההשמדה לפני סיום המלחמה ופיליפ מולר, שעבד בשריפת גופות של יהודים, לאחר שנחנקו בתאי הגזים. בנוסף, ישנן עדויות של תושבים פולניים אחדים, אשר ראו את הרכבות מובילות יהודים למחנות וחוזרות ריקות, ומיד שיערו את גורל היהודים שהובלו למחנות.

בסרט מרואיינים שניים משלושת היהודים היחידים ששרדו את מחנה ההשמדה חלמנו: שמעון סרבניק ומיכאל פודכלבניק. בנוסף, מתועד בסרט ראיון חשאי עם אחד השומרים במחנה, פרנץ סקולניק.

על גטו ורשה מדובר בסוף הסרט, והתנאים המחרידים שם מתוארים על ידי יאן קרסקי, שפעל עבור הממשלה הפולנית הגולה, ופרנץ גרסלר, מנהלן נאצי, שקשר קשרים עם מנהיגים יהודים. בנוסף, כולל הסרט תיעוד ממשתתפי מרד גטו ורשה. אמנם מרבית הסרט מורכב מעדויות של אנשים הקשורים באופן ישיר לשואה, אך לנצמן מראיין בנוסף את ההיסטוריון ראול הילברג שמסביר על חשיבותה של התעמולה הנאצית נגד יהודי אירופה.

אף על פי שהסרט קיבל שבחים רבים, פולנים אחדים מתחו ביקורת על לנצמן על כך שהיה בררני בבחירת הנושאים על פולין, שלא תרגם כהלכה את הדיאלוגים, שמתקבל מהסרט הרושם המוטעה שהפולנים שיתפו פעולה עם הנאצים בשמחה ושהוציא מהסרט כל עדות שמעידה על ההפך.

אבטיפוס בשואה
הסרט כולל שעות רבות של ראיונות ועדויות על השואה. סגנון הראיונות של לנצמן והבחירה שלו להפריד בין הסצנות לראיונות, מובאים בסרט בשלושה חלקים: ניצולים, עדי ראייה ומבצעים. לנצמן עשה מאמץ לתאר כל חלק בשוני מוחלט.

ניצולים
הניצולים הם אלה שחוו באופן ישיר את אימי השואה, ושרדו כדי לספר. כל הניצולים שמראיין לנצמן הם יהודים. לנצמן משתמש באותם ניצולים, על מנת לייצג עדות היסטורית. מרבית הניצולים מוסרים עדות ארוכה, בעלת תיאורים של האירועים אותם חוו. לדוגמה, בחלקו הרביעי של הסרט, אנו שומעים את פיליפ מולר ורודולף ורבה מתארים את חיסול המשפחות במחנה ההשמדה אושוויץ. עדויותיהם יוצרות תיאור היסטורי.

ניצולים אחרים משתפים בחוויותיהם האישיות בשואה. מולר לא רק מתאר את השימוש בגז באסירים; אלא גם משתף בדברים שסיפרו לו האסירים, ומתאר את התחושות שהרגיש כאשר צעד אל תא הגזים לבדו. עדות זו היא סיפור אישי. הניצולים מגיבים ברגש לדברים שחוו. מולר כואב כאשר הוא נזכר באסירים מתחילים לשיר בעוד הם נאלצים להיכנס לתאי הגזים. המצלמה מתקרבת למרואיין כדי ללכוד כל פרט במצוקתו. לנצמן מעודד את מרואייניו להזכר בכמה שיותר פרטים במקרה שחוו.

בחלקו השלישי של הסרט, מראיין לנצמן את אברהם בומבה, שהיה ספר בטרבלינקה, בשעה שהוא מסתפר במספרה לגברים. הוא פורץ בבכי כאשר הוא נזכר שחברו נתקל באשתו וראה אותה גוזזת את שיערה לפני כניסתה לתא הגזים. בזמן שהמצלמה לוכדת את ייסוריו, סיפורו האישי של בומבה מועבר רק על פי הבעות פניו.

עדי ראייה
עדי הראייה הם אלה שנכחו באירועי השואה אך לא היו חלק מהם. חלקם היו מעורבים בצורה עקיפה בעוד אחרים היו עדים למתרחש. כל עדי הראיה שראיין לנצמן היו פולנים. לנצמן השיג סיפורים אישיים מאותם עדי ראייה. הוא ראיין רבים מהם באותו אופן בו ראיין את הניצולים.

בחלקו הראשון של הסרט עולה פאן פלבורסקי, עד ראייה פולני, לרכבת לטרבלינקה בעוד לנצמן צופה בתגובתו. לנצמן מסיע אותו לאורך רחובות ולודבה בשעה שהוא מדבר על  היהודים אשר גרו באותם בתים. בחלקו השני של הסרט, מספר פלבורסקי על משאיות הגז ועל קברי האחים. קרסקי נותן פרטי רקע מרגשים על הגטו.

לנצמן מראיין עדי ראייה רבים בקבוצות ציבוריות. הוא אינו מבקש מהם שמות או פרטים מזהים. עדי ראייה רבים הוא שואל מה הם ראו או שמעו והאם הם ידעו מה מתרחש במחנות ההשמדה. שאלותיו חשפו עד כמה מעט ידעו התושבים על המתרחש, ושאנשים שידעו על המתרחש לא פעלו כנגדו. בחלקו השני של הסרט משוחח לנצמן עם קבוצה של נשים פולניות מגרבו. מעבר לשאלותיו הן חשפו שהן לא אהבו את הנשים היהודיות שגרו בגרבו, משום שהן היו עשירות ויפות ולא נאלצו לעבוד. עד ראייה אחר, גבר, סיפר שהוא היה שמח כאשר היהודים הושמדו, אך העדיף שהם יהגרו לישראל מרצונם ולא יושמדו. בראיון מחוץ לכנסייה קתולית עם שמעון סרברניק, הוא אומר שהוא חושב שיש להתייחס לשואה כרצח תנכי ולא כרצח.

מבצעים
המבצעים הם אלו שהיו מעורבים באופן ישיר בניהול השואה. כל המבצעים שלנצמן ראיין הם גרמנים. מאותם מבצעים הוא ביסס תאוריה היסטורית.
בחלק השני של הסרט פרנץ סקלינג מתאר את עבודת הפרך בחלמנו, שם הוא שירת כאיש ביטחון. בחלקים 1, 2 ו-3, פרנץ סוכומל מספר על עבודות הפרך בטרבלינקה, שם שירת כקצין פלוגת האס אס. בחלק השלישי, וולטר שטיר, פקיד נאצי במלחמת העולם השנייה, מתאר את העבודה במסילות הברזל. סקלינג מביע סימפתיה לקורבנות היהודים, אך לנצמן ממשיך בראיון. הוא מעוניין להעמיק את הידע שלהם בכל הקשור לשואה. רבים מן המבצעים מצהירים את בורותם על המתרחש. סוכומל טוען שהוא לא ידע על ההשמדה בטרבלינקה עד שהגיע לשם. שטיר טוען שהיה עסוק מכדי לגלות שהרכבות בהן עבד הובילו יהודים למותם. בכל אופן לנצמן מאתגר את טענותיהם בשאלות קשות ודרישת תשובות מתאימות.

אחרים

נושאים מסוימים אינם מתאימים בצורה מסודרת לאחת משלוש הקטגוריות האלו, כמו השליח של הממשלה הפולנית הגולה, יאן קרסקי, מרואיין נוצרי, אך שותפו בסרט.

אישים שרואיינו לסרט
+שםנושאיםהערותיעקב ארנון שואת יהודי הולנדהעדות נמצאת בשימור במוזיאון ארצות הברית לזכר השואהאהוד אבריאלועד ההצלה של הסוכנות היהודיתהעדות נמצאת בשימור במוזיאון ארצות הברית לזכר השואהשמואל מרליןפעילות בארצות הברית למען הצלת יהודיםהעדות נמצאת בשימור במוזיאון ארצות הברית לזכר השואההלל קוקפעילות בארצות הברית למען הצלת יהודיםהעדות נמצאת בשימור במוזיאון ארצות הברית לזכר השואהפולה בירן  גטו לודז', ה"שפרה" בגטו לודז'עדותה מופיעה בסרט, לנצמן השתמש בעדותה גם בסרטו ארבע אחיות גוסטב אלף-בולקוביאקתנועת ההתנגדות הפולנית במלחמת העולם השנייההעדות נמצאת בשימור במוזיאון ארצות הברית לזכר השואהאברהם בומבהגטו צ'נסטוחובה, טרבלינקהעדותו מופיעה בסרט, בומבה היה ספר בטרבלינקה, והוא מעניק חלק מעדותו במספרה צ'סלב בורוביטרבלינקהעדותו מופיעה בסרטהאנזי ברנדועדת העזרה וההצלה בבודפשטהעדות נמצאת בשימור במוזיאון ארצות הברית לזכר השואהפרי ברוד אס אס,אושוויץצולם עם מצלמה נסתרת, חלק מהצילומים אבדו עם שריפת סרט הצילום. העדות נמצאת בשימור במוזיאון ארצות הברית לזכר השואהאינגה דויטשקרוןקהילת יהודי ברלין במלחמה, חוקי נירנברג, ליל הבדולחעדותה מופיעה בסרטרות אליעזאושוויץ, יוזף מנגלה, ניסויים בבני אדם על ידי הנאציםעדותה מופיעה בסרט, לנצמן השתמש בעדותה גם בסרטו ארבע אחיות זיגמונד (אשר) פורסטחיים מיכאל דב ויסמנדל, שואת יהודי סלובקיההעדות נמצאת בשימור במוזיאון ארצות הברית לזכר השואהלייב גרפונקלגטו קובנה, הפורט התשיעיהעדות נמצאת בשימור במוזיאון ארצות הברית לזכר השואההנריק גוקובסקיטרבלינקה, טרנספורטנהג הרכבת אשר מופיע על כרזת הסרט, עדותו מופיעה בסרט. במהלך הסרט הוא מדגים את תנועת "שיסוף הצוואר" המפורסמת שבה השתמשו כדי לבשר על גורל קורבנות הטרנספורטהנס גווקהגטו שאוולי, שואת יהודי ליטאצולם עם מצלמה נסתרת. העדות נמצאת בשימור במוזיאון ארצות הברית לזכר השואהריצ'רד גלזרטרבלינקה, טרזיינשטט, גטו גרודנועדותו מופיעה בסרטנחום גולדמןהקונגרס היהודי העולמיהעדות נמצאת בשימור במוזיאון ארצות הברית לזכר השואהפרנץ גרסלרהיינץ אאוארסוואלד, גטו ורשה, אס אסעדותו מופיעה בסרטיאן קרסקיחסיד אומות העולם, ארמייה קריובה, גטו ורשהעדותו מופיעה בסרט, לנצמן השתמש רק בחלק מעדותו ולימים ערך מתוך חומרים נוספים את הסרט דו"ח קרסקי אבא קובנרגטו וילנה, הארגון הפרטיזאני המאוחדהעדות נמצאת בשימור במוזיאון ארצות הברית לזכר השואהקרל קרצ'מראיינזצגרופן צולם עם מצלמה נסתרת. העדות נמצאת בשימור במוזיאון ארצות הברית לזכר השואהאדוארד קרישקטרבלינקה, טרנספורטצולם עם מצלמה נסתרת. העדות נמצאת בשימור במוזיאון ארצות הברית לזכר השואהגוסטב לאבסחלמנו, אס אסצולם עם מצלמה נסתרת. העדות נמצאת בשימור במוזיאון ארצות הברית לזכר השואההרמן לנדאוחיים מיכאל דב ויסמנדלהעדות נמצאת בשימור במוזיאון ארצות הברית לזכר השואה  סוביבור, המרד במחנה סוביבורלנצמן לא השתמש בעדותו בסרט זה, אולם לימים ערך מתוכה את הסרט Sobibor, October 14, 1943, 4 p.m .עדה ליכטמןגטו קרקוב, סוביבורלנצמן לא השתמש בעדותה בסרט זה, אולם לימים השתמש בעדותה בסרטו ארבע אחיות חנה (פאני) מרטוןשואת יהודי רומניה, רכבת קסטנרלנצמן לא השתמש בעדותה בסרט זה, אולם לימים השתמש בעדותה בסרטו ארבע אחיות רוזוול מקלילנדהוועד לענייני פליטיםהעדות נמצאת בשימור במוזיאון ארצות הברית לזכר השואהמרתה מיכלסון חלמנו, אס אסעדותה מופיעה בסרטפיליפ מולרבירקנאו, זונדרקומנדו, מרד הזונדרקומנדו באושוויץעדותו מופיעה בסרטבנימין מורמלשטייןשואת יהודי אוסטריה, יודנראט, אדולף אייכמן, טרזיינשטטלנצמן לא השתמש בעדותו בסרט זה ולימים הוא ערך מתוכו את הסרט אחרון הלא צדיקיםטדאוש פנקייביץ'חסיד אומות העולם, גטו קרקובהעדות נמצאת בשימור במוזיאון ארצות הברית לזכר השואהג'ון פלהוועד לענייני פליטים, סוגיית הפצצת אושוויץ, הוועד הבין-לאומי של הצלב האדוםהעדות נמצאת בשימור במוזיאון ארצות הברית לזכר השואהז'אן פיקטה הוועד הבין-לאומי של הצלב האדוםהעדות נמצאת בשימור במוזיאון ארצות הברית לזכר השואההלנה פיאטרהאושוויץעדותו מופיעה בסרטיאן פיוונסקיסוביבורהעדות נמצאת בשימור במוזיאון ארצות הברית לזכר השואהמרדכי פודכלבניקחלמנועדותו מופיעה בסרטהנס פראוזטרנספורטהעדות נמצאת בשימור במוזיאון ארצות הברית לזכר השואהמוריס רוסל הוועד הבין-לאומי של הצלב האדום, טרזיינשטט, גטו טרזין והצלב האדוםלנצמן לא השתמש בעדותו בסרט זה ולימים ערך אותה לסרט A Visitor from the Living  שמחה רותםגטו ורשה, מרד גטו ורשה, אי"ל עדותו מופיעה בסרטיצחק צוקרמןגטו ורשה, מרד גטו ורשה, אי"ל עדותו מופיעה בסרטפרנץ שלינג חלמנוצולם עם מצלמה נסתרתגרטרוד שניידרגטו ריגהעדותה מופיעה בסרטהנס שוברט איינזצגרופןצולם עם מצלמה נסתרת, הראיון הסתיים כששוברט הבין שהוא מצולםהרש סמולרגטו מינסק, שואת יהודי בלארוסהעדות נמצאת בשימור במוזיאון ארצות הברית לזכר השואהשמעון סרבניקגטו לודז', חלמנועדותו מופיעה בסרטפרנץ סוכומל טרבלינקה, אס אסצולם עם מצלמה נסתרת, עדותו מופיעה בסרטשמואל תמירמשפט קסטנרהעדות נמצאת בשימור במוזיאון ארצות הברית לזכר השואהרודולף ורבהשואת יהודי הונגריה, דו"ח ורבה-וצלר, אושוויץעדותו מופיעה בסרטולטר שטירטרנספורטצולם עם מצלמה נסתרת, עדותו מופיעה בסרטפאן פלבורסקישואת יהודי ולודבה, טרבלינקההעדות נמצאת בשימור במוזיאון ארצות הברית לזכר השואהיוזף אוברהאוזרבלז'ץ, אס אס, כריסטיאן וירטאוברהאוזר צולם במצלמה נסתרת במקום עבודתו, פאב במינכן, והוא ממאן להשיב לשאלותיו של לנצמן, שמציג לו את תמונת מפקדו לשעבר כריסטיאן וירטראול הילברגנושאים ותהליכים שונים בראי ההיסטוריהמופיע בסרטיהודה באוארלימודי השואה, רכבת קסטנר, יודנראטהעדות נמצאת בשימור במוזיאון ארצות הברית לזכר השואהרובין זיגלבויםשמואל זיגלבויםרובין הוא אחיו של שמואלאלפרד ספייסמשפטי טרבלינקה, טרבלינקההעדות נמצאת בשימור במוזיאון ארצות הברית לזכר השואהדב שילנסקיגטו שאוולי, שואת יהודי ליטאהעדות נמצאת בשימור במוזיאון ארצות הברית לזכר השואהריצ'רד ל' רובינשטייןתגובת העולם לשואההעדות נמצאת בשימור במוזיאון ארצות הברית לזכר השואהווילי הילסהטרנספורט, אושוויץהעדות נמצאת בשימור במוזיאון ארצות הברית לזכר השואהמלכה גולדברגגטו ורשההעדות נמצאת בשימור במוזיאון ארצות הברית לזכר השואההנרי פיינגולדהוועד לענייני פליטים, שארית הפליטההעדות נמצאת בשימור במוזיאון ארצות הברית לזכר השואהברוניסלב פלבורסקיחלמנוהעדות נמצאת בשימור במוזיאון ארצות הברית לזכר השואהמוטקה זיידלגטו וילנההעדות נמצאת בשימור במוזיאון ארצות הברית לזכר השואהיצחק דוגין (דוגים)גטו וילנההעדות נמצאת בשימור במוזיאון ארצות הברית לזכר השואהלורה אופנהיימרגטו ריגה, שואת יהודי לטביההעדות נמצאת בשימור במוזיאון ארצות הברית לזכר השואההרמן זירינגגטו ריגה, שואת יהודי לטביההעדות נמצאת בשימור במוזיאון ארצות הברית לזכר השואהפרידריך ברשואת יהודי לטביההעדות נמצאת בשימור במוזיאון ארצות הברית לזכר השואהרוברט רימז תגובת העולם לשואההעדות נמצאת בשימור במוזיאון ארצות הברית לזכר השואהקורט בכר חיים מיכאל דב ויסמנדלאין קשר בינו לבין איש האס אס קורט בכר. העדות נמצאת בשימור במוזיאון ארצות הברית לזכר השואה

ראו גם
 סרטי השואה

לקריאה נוספת
 שואה: סרט תיעודי הפורץ אל גבולות האמנות הנשגבה ביותר: לקט כתבות ורשימות ביקורת בעקבות הסרט; ליקט מנשה בן מאיר; הביא לדפוס אהרון חפץ, כברי: ברית התנועה הקיבוצית – מחלקות התרבות, 1986.
 נסים קלדרון, 'מעבר למיסמך: על סרטו של קלוד לנצמן "שואה"', עתון 77 100 (תשמ"ח), 114–115.
 שושנה פלמן, 'בעידן העדות: "שואה" של קלוד לנצמן', זמנים 39–40 (1991), 5–27.
 לבנה (ז'אנין) פרנק, 'שואה: סרט והיסטוריה', זמנים 83 (תשס"ג), 76–89.
 ליבי סקסטון, 'שניהם שונאים את ספילברג: על היחס לדימוי הקולנועי, להיזכרות ולעדות אצל גודאר ולנצמן, מטעם 9 (2007), 106–124.
 Yvonne Kozlovsky Golan (2017), "Benjamin Murmelstein, a Man from the "Town 'As If'": A Discussion of Claude Lanzmann's Film the Last of the Unjust (France/Austria, 2013)", Holocaust Studies, A Journal of Culture and History, vol. 23, No. 4, pp. 464–482.
 Yvonne Kozlovsky Golan (2019), "The Role of the Judenräte in Serving Nazi Racial Policy: A Discussion of Claude Lanzmann’s film ‘Last of the unjust’", Slil: a Journal of History, Cinema and Television, pp. 72-98, peer-reviewed (Heb.).
 "Yvonne Kozlovsky Golan (2020), "Through the Director’s Lens: Claude Lanzmann’s Oeuvre: Commemorating the First Anniversary of his Passing Canadian Institute for the Study of Antisemitism (CISA), Antisemitism Studies, Vol. 4, No. 1 (Spring 2020), pp. 143-168.
 רשימת אישים שרואיינו לסרט ופרטים אודות הראיונות, באתר מוזיאון ארצות הברית לזכר השואה

 קישורים חיצוניים 




 דיון בסוגיית העדות בסרט שואה, באתר יד ושם
 כיצד שינה "שואה" את זיכרון השואה, באתר יד ושם
 גבולות ייצוג השואה - דיון הכולל את הסרט "שואה", באתר יד ושם

 נסים קלדרון, מֵעבר למיסמך – על "שואה" של לנצמן, "תקריב" 17, דצמבר 2018

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1985
קטגוריה:סרטים תיעודיים על השואה
קטגוריה:סרטים צרפתיים
קטגוריה:סרטים בצרפתית
קטגוריה:סרטים בגרמנית
קטגוריה:סרטים באנגלית
קטגוריה:סרטים בעברית
קטגוריה:סרטים ביידיש
קטגוריה:סרטים בפולנית